Diari Oficial de la Generalitat Valenciana


Sumari del DOGV 9720, del 08-11-2023 (2023/10830)

RESOLUCIÓ de 24 d'octubre de 2023, de la Universitat Miguel Hernández d'Elx, per la qual es disposa la publicació de l'oferta d'ocupació pública addicional per a l'any 2023 de places de cossos docents universitaris i de professorat permanent laboral en aplicació d'una taxa específica per a complir l'objectiu previst en la Llei 20/2021, de 28 de desembre, de mesures urgents per a la reducció de la temporalitat en l'ocupació pública. Referència: 03152/2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9720

Data del DOGV
:   08-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/10975


Data del document
:   24-10-2023

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * Universitat Miguel Hernández d'Elx

RESOLUCIÓ de 24 d'octubre de 2023, de la Universitat Miguel Hernández d'Elx, per la qual es disposa la publicació de l'oferta d'ocupació pública addicional per a l'any 2023 de places de cossos docents universitaris i de professorat permanent laboral en aplicació d'una taxa específica per a complir l'objectiu previst en la Llei 20/2021, de 28 de desembre, de mesures urgents per a la reducció de la temporalitat en l'ocupació pública. Referència: 03825/2023. [2023/10676]  
Per Resolució rectoral de data 24 d'octubre de 2023 s'ha disposat el següent:  
«La Llei 31/2022, de 23 de desembre, de pressupostos generals de l'Estat per a l'any 2023, en l'article 20 sobre «oferta d'ocupació pública, contractes i nomenaments temporals del personal del sector públic» i, en particular, en l'apartat dos respecte a l'articulació de l'oferta d'ocupació pública, preveu, a més d'una taxa de reposició d'efectius del 120 per cent en els sectors prioritaris (entre els quals s'inclouen les places dels cossos de catedràtics d'universitat, de professors titulars d'universitat i de professors contractats doctors d'universitat regulats en l'article 52 de la Llei orgànica 6/2001, de 21 de desembre, d'universitats), incorporar una taxa específica que podrà ser autoritzada, amb caràcter extraordinari, per a complir l'objectiu previst en la Llei 20/2021, de 28 de desembre, de mesures urgents per a la reducció de la temporalitat en l'ocupació pública; disposició arreplegada igualment en l'article 36 de la Llei 9/2022, de 30 de desembre, de pressupostos de la Generalitat Valenciana per a l'exercici 2023. Aquest objectiu consisteix en el fet que la temporalitat en l'ocupació pública no supere el 8 per cent de les places de naturalesa estructural en cadascun dels seus àmbits, sempre que estiga justificat, d'acord amb l'instrument de planificació plurianual amb què ha de comptar.  
De conformitat amb el que disposa l'article setanta del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, referit al Pla plurianual (2023-2027) per a reduir la temporalitat del personal docent i investigador de la Universitat Miguel Hernández d'Elx i a l'oferta d'ocupació pública addicional en aplicació de taxa específica.  
  
Considerant les necessitats docents i investigadores de la Universitat Miguel Hernández d'Elx i la dotació econòmica per a places de professorat permanent aprovada en el pressupost d'aquesta universitat per a l'exercici 2023.  
A la vista de l'Acord adoptat pel Consell de Govern de la Universitat Miguel Hernández d'Elx, reunit en la sessió extraordinària en data de 9 de maig de 2023, pel qual s'aprova la Planificació plurianual (2023-2027) per a reduir la temporalitat del personal docent i investigador de la Universitat Miguel Hernández d'Elx i l'oferta d'ocupació pública addicional per a l'any 2023 de places de cossos docents universitaris i de professorat permanent laboral de la Universitat Miguel Hernández d'Elx.  
En aplicació de la taxa específica i de l'instrument de planificació plurianual corresponent, i una vegada obtinguda l'autorització de la Conselleria d'Educació, Universitats i Ocupació.  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, i modificats pel Decret 105/2012, de 29 de juny, del Consell i de les competències que dimanen dels articles 50 i següents de la Llei orgànica 2/2023, de 22 de març, del sistema universitari, aquest rectorat resol:  
  
  
Primer  
Publicar en el Diari Oficial de la Generalitat Valenciana l'oferta d'ocupació pública addicional per a l'any 2023, referida a places de cossos docents universitaris i de professorat permanent laboral que figura com a annex d'aquesta resolució.  
  
Segon  
Seguint el que disposa l'article 70.1 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, el termini màxim per a la convocatòria del procés selectiu que preveu aquesta oferta és de tres anys, comptadors a partir de la publicació d'aquesta resolució.  
  
Contra aquesta resolució, que esgota la via administrativa, s'hi pot interposar potestativament un recurs de reposició en el termini d'un mes, a partir de l'endemà de la publicació, davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptadors a partir de l'endemà de la publicació.  
  
Elx, 24 d'octubre de 2023.- El rector: Juan José Ruiz Martínez.  
  
  
ANNEX  
  
Concurs d'accés de torn lliure:  
- Vint-i-nou places de professorat titular d'universitat o de professorat permanent laboral.  
- Nou places de professorat titular d'universitat o professorat permanent laboral vinculades a institucions sanitàries.